CELEX: C2007/211/80
Language: lt
Date: 2007-09-08 00:00:00
Title: Byla T-239/07 2007 m. liepos 9 d. pareikštas ieškinys byloje Pathé Distribution prieš EACEA

8.9.2007   
            
            
               LT
            
            
               Europos Sąjungos oficialusis leidinys
            
            
               C 211/42
            
         2007 m. liepos 9 d. pareikštas ieškinys byloje Pathé Distribution prieš EACEA
   
   (Byla T-239/07)
   (2007/C 211/80)
   Proceso kalba: prancūzų
   Šalys
   
      Ieškovė: Pathé Distribution SAS (Paryžius, Prancūzija), atstovaujama advokato P. Deprez
   Atsakovė: Agence exécutive „Éducation, audiovisuel et culture“ (EACEA)
   Ieškovės reikalavimai
   
               —
            
            
               Pripažinti, kad Agence exécutive „Éducation, audiovisuel et culture“ netinkamai nutraukė sutartį Nr. 2006-09120304D1021001FD1507 ir kad ji vis dar galioja.
            
         
               —
            
            
               Įpareigoti Agence exécutive „Éducation, audiovisuel et culture“ sumokėti ieškovei pagal sutartį priklausančią 9 737 eurų sumą.
            
         Ieškinio pagrindai ir pagrindiniai argumentai
   Šiuo ieškiniu, grindžiamu arbitražine išlyga, ieškovė prašo įpareigoti atsakovę sumokėti likusią sumą pagal sutartį Nr. 2006-09120304D1021001FD1507 dėl Bendrijos finansinės pagalbos filmų videografinei sklaidai, sudarytos vykdant programą „MEDIA Plius“, priimtą Tarybos sprendimu 2000/821/EB (1).
   Šalys sutartį pasirašė 2006 m. birželio 27 d. ir, laikantis jos sąlygų, atsakovė ieškovei pervedė avansą. 2007 m. gegužės 8 d. atsakovė ieškovei išsiuntė laišką, kuriuo informavo apie minėtos sutarties nutraukimą motyvuojant tuo, kad bendros realios projekto išlaidos buvo mažesnės nei preliminarus projekto biudžetas ir kad nebuvo pateikta jokio rašytinio paaiškinimo pateikiant projekto finansinę ataskaitą, ir kuriuo prašoma grąžinti pervestą sumą. Ieškovė mano priešingai, kad, remiantis sutarties sąlygomis, atsakovė turėjo finansuoti iki 50 % realių videografinės sklaidos išlaidų ir todėl prašo be jau pervesto avanso pervesti likusią sumą.
   Pagrįsdama savo ieškinį ieškovė teigia, kad atsakovės sutarties nutraukimas buvo netinkamas ir nepagrįstas tiek, kiek ji nesilaikė sutartyje nustatytų sutarties nutraukimo terminų, o būtent, ji nenustatė ieškovei termino savo pastaboms dėl sutarties vykdymo būklės pateikti. Ieškovės manymu, Pirmosios instancijos teismas turi nuspręsti, kad sutartis vis dar galioja.
   Be to, ji ginčija atsakovės pateiktus sutarties nutraukimo motyvus, t. y. jos iš sutarties išplaukiančių pareigų nevykdymą.
   
      (1)  2000 m. gruodžio 20 d. Tarybos sprendimas (2000/821/EB) dėl programos, skatinančios Europos garso ir vaizdo kūrimą, platinimą bei sklaidą, įgyvendinimo (MEDIA plius — kūrimas, platinimas ir reklama) (2001-2005 m.), OL L 336, p. 82.